Keitin ei ratkaise kahvin makua, selvisi Kuluttaja-lehden kahvinkeitintestissä, jossa verrattiin yhteensä 35:tä keitintä.

Keitin ei ratkaise kahvin makua, selvisi Kuluttaja-lehden kahvinkeitintestissä, jossa verrattiin yhteensä 35:tä keitintä.

Lukuaika noin 1 min

Keitin ei ratkaise kahvin makua. Tämä selvisi Kuluttaja-lehden kahvinkeitintestissä, jossa verrattiin yhteensä 35:tä keitintä. Kahvin maku vaihteli kymmenportaisella asteikolla korkeintaan yhden pisteen. Maistajina toimi kymmeniä kahviin perehtyneitä asiantuntijoita.30 euron Electroluxilla saa jopa hieman parempaa kahvia kuin lähes 200 euron Moccamasterilla. Electrolux on myös hieman helppokäyttöisempi, mutta Moccamasterilla kahvin saa pari astetta kuumempana. Kokonaispisteissä keittimet ovat tasavahvoja ja aivan kärjen tuntumassa.Kuluttaja-lehti testasi sekä lasikannullisia että termoskannullisia keittimiä. Kokonaispisteissä erot parhaiden laitteiden välillä ovat todella pieniä. Lasikannullisten voittoon ylsivät tasapistein Siemensin TC86303 ja Boschin ComfortLine TKA6A041. Termoskannullisista paras oli Siemens TC86503.